text: Landmænd vil ikke mødes med fødevareminister
  31 august 2012 kl. 11.53
  Sønderjyske landmænd siger nej til et stormøde med fødevareminister Mette Gjerskov. Mødet skulle have fundet sted i Aabenraa på torsdag.
  Landmændene vil ikke mødes med ministeren. Hun lytter alligevel ikke, siger de.
  - Vi har opgivet at få ministeren til at lytte. Vi har mange forsøgt at komme i reel dialog med ministeren om randzonerne, men uden held. Hun fremfører nærmest bevidstløst de samme argumenter igen og igen, og vi kommer ingen vegne. Mette Gjerskov vil ikke og ønsker tilsyneladende ikke at medvirke til at finde de bedste løsninger til gavn for naturen, landmændene og samfundet. Derfor mener vi, det er omsonst at gennemføre stormødet i Aabenraa, siger formand for LandboSyd, Mogens Dall, til Landbrugs Avisen.
  800 landmænd skulle have deltaget.
  